CELEX: 62008CN0171
Language: el
Date: 2008-04-25 00:00:00
Title: Υπόθεση C-171/08: Προσφυγή που ασκήθηκε στις 25 Απριλίου 2008 — Επιτροπή των Ευρωπαϊκών Κοινοτήτων κατά Πορτογαλικής Δημοκρατίας

5.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/24
            
         Προσφυγή που ασκήθηκε στις 25 Απριλίου 2008 — Επιτροπή των Ευρωπαϊκών Κοινοτήτων κατά Πορτογαλικής Δημοκρατίας
   (Υπόθεση C-171/08)
   (2008/C 171/36)
   Γλώσσα διαδικασίας: η πορτογαλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: E. Montaguti, P. Guerra e Andrade και M. Telles Romão)
   
      Καθής: Πορτογαλική Δημοκρατία
   Αιτήματα
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Πορτογαλική Δημοκρατία, διατηρώντας ειδικά δικαιώματα του Δημοσίου και άλλων δημοσίων φορέων στην Portugal Telecom S.A., συναρτώμενα προς προνομιούχες μετοχές (golden shares) του Δημοσίου στην Portugal Telecom S.A., παρέβη τις υποχρεώσεις που υπέχει από τα άρθρα 56 και 43 ΕΚ·
            
         
               —
            
            
               να καταδικάσει την Πορτογαλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Το Πορτογαλικό Δημόσιο κατέχει 500 προνομιούχες μετοχές (golden shares) στην Portugal Telecom S.A. (PT). Οι μετοχές αυτές παρέχουν στο Δημόσιο δικαίωμα veto επί των αποφάσεων εκλογής προεδρείου της Γενικής Συνελεύσεως, εκλογής του Προέδρου της Ελεγκτικής Επιτροπής και του Ορκωτού Λογιστή, εφαρμογής των αποτελεσμάτων χρήσεως, τροποποιήσεως του καταστατικού, αυξήσεως του κεφαλαίου, περιορισμού και καταργήσεως των δικαιωμάτων προτιμήσεως, εκδόσεως ομολογιών και λοιπών κινητών αξιών, καθορισμού των γενικών σκοπών και θεμελιωδών αρχών της πολιτικής της εταιρίας, ορισμού των γενικών αρχών της πολιτικής συμμετοχής σε εταιρίες, αδείας προς μεταβολή της έδρας και αδείας για την αγορά μετοχών αντιπροσωπευουσών άνω του 10 % του εταιρικού κεφαλαίου από μετόχους που ασκούν, άμεσα ή έμμεσα, δραστηριότητα ανταγωνιστική προς τη δραστηριότητα των εταιριών που σχετίζονται προς τον τομέα της PT. Καθώς και δικαίωμα veto σε σχέση προς ένα τρίτο του όλου αριθμού μελών του Διοικητικού Συμβουλίου, μεταξύ των οποίων περιλαμβάνεται κατ' ανάγκην και ο πρόεδρος αυτού.
   Η Επιτροπή θεωρεί ότι αυτό το δικαίωμα veto συνιστά περιορισμό στην ελεύθερη κυκλοφορία κεφαλαίων και στην ελευθερία εγκαταστάσεως. Τα μέτρα αυτά συνιστούν εμπόδιο στην απευθείας επένδυση στην PT, εμπόδιο στην επένδυση χαρτοφυλακίου και εμπόδιο στην άσκηση της ελευθερίας εγκαταστάσεως.
   Τα προαναφερθέντα ειδικά δικαιώματα του Δημοσίου συνιστούν κρατικά μέτρα, εφόσον οι προνομιούχες μετοχές δεν αποτελούν έκφραση της κοινής εφαρμογής του δικαίου των εταιριών.
   Οι προαναφερθείσες golden shares δεν σχετίζονται με θεμιτούς σκοπούς δημοσίου συμφέροντος, και ειδικότερα αυτούς που επικαλείται το Πορτογαλικό Δημόσιο, ήτοι τη δημόσια ασφάλεια και τη δημόσια τάξη, τη συντήρηση των καλωδιακών δικτύων και τη διατήρηση πρατηρίων χονδρικής και λιανικής πωλήσεως στην PT, την παραχώρηση δημόσιας υπηρεσίας, το πρότυπο ρυθμίσεως της αγοράς τηλεπικοινωνιών και την ενδεχόμενη διαταραχή της κεφαλαιαγοράς.
   Εν πάση περιπτώσει, το Πορτογαλικό Δημόσιο δεν τηρεί την αρχή της αναλογικότητας, διότι τα επίδικα μέτρα δεν προσφέρονται για να εξασφαλίσουν την επίτευξη των επιδιωκομένων σκοπών και υπερβαίνουν το μέτρο που είναι αναγκαίο προς επίτευξή τους.